OzLabs/hebrew-wiki-articles huggingface dataset:
אוניברסיטת א-נג'אח

ה[[אמפיתיאטרון באוניברסיטת א-נג'אח]]
אוניברסיטת א-נג'אח (בערבית: جامعة النجاح الوطنية, תעתיק מדויק: ג'אמעת אלנג'אח אלוטניה) היא אוניברסיטה פלסטינית לא ממשלתית, הנמצאת באזור שכם.
1920 -אוניברסיטת א-נג'אח
נכון לשנת 2023 לומדים באוניברסיטה למעלה מ-23,000 תלמידים, 58% מהם נשים. נכון ל-2023 רבע מהסטודנטים (כ־4,500) הם ערבים ישראלים. הסגל האקדמי והמנהלי באוניברסיטה מונה כ-3,000 איש. לאוניברסיטה תחנת רדיו עצמאית. סיסמת האוניברסיטה היא: "אנו קוראים תיגר על ההווה, כדי לעצב את העתיד".

==היסטוריה==
תחילתה של אוניברסיטת א-נג'אח עוד בשנת 1918, בבית הספר א-נג'אח נבלוסי מייסודו של עיזאת דראוזה. בשנת 1931 הוקם לצד בית הספר גן ילדים. בית הספר שינה את שמו למכללה הלאומית א-נג'אח<ref></ref> בשנת 1941 ובשנת 1943 גויסו כספים לבניית מבנה חדש למכללה. בשנת 1963 נפתחה מכללה קהילתית עם תוכנית לימוד דו-שנתית. בשנת 1967 הוא היה בית מדרש למורים שלצידו בית ספר תיכון ולמדו בו סה"כ 450 תלמידים. בשנת 1968, בית הספר היה החשוב ביותר בשכם, ואחד המוסדות העל תיכוניים הבודדים ביהודה ושומרון. הרעיון להפוך את בית המדרש למורים לאוניברסיטה נדחה על ידי ראשי המכללה בטענה של העדר תקציב וידע. בשנת 1977 הפכה המכללה לאוניברסיטה הלאומית א-נג'אח. בתחילה היו במוסד שני בתי ספר: בית הספר לאמנויות ובית הספר למדעים.

באוניברסיטת א-נג'אח נמצאת הפקולטה לרפואה ולמדעי הבריאות הגדולה במזרח התיכון, בה לומדים כ-4,000 סטודנטים. בשנת 2013 נחנך בה בית חולים המשמש גם למחקר רפואי. בבית החולים 217 מיטות וכמאה רופאים, ונבנה בו אגף נוסף בן 15 קומות, בו יהיו כ-800 מיטות אשפוז.

===לאומיות פלסטינית===
משנות ה-30 נודע בית הספר כמוקד ללאומיות ערבית ותלמידיו קיימו תהלוכת אבל ביום הצהרת בלפור.

לאחר מלחמת ששת הימים היו תלמידים ומורים מבית הספר שותפים במעשי חבלה נגד יעדים ישראליים.

האוניברסיטה הייתה סגורה על ידי צה"ל בשנת 1984. בשנת 1988, בעת האינתיפאדה הראשונה, הוכרז קמפוס האוניברסיטה שטח צבאי סגור, והוא נפתח מחדש בשנת 1991. הלימודים באוניברסיטה בעת סגירת הקמפוס המשיכו בבתים פרטיים ובמוסדות אחרים. בתחילת המאה ה-21 ידעה האוניברסיטה גידול מהיר.

בתקופת האינתיפאדה השנייה נשמעה הטענה שהאוניברסיטה היא מעוז של תנועת החמאס.

ב-14 בדצמבר 2021 נחשף תא טרור באוניברסיטה בשכם<ref></ref>.

==פקולטות==
באוניברסיטה 16 פקולטות למדעים ולמדעי הרוח.

הפקולטות למדעים כוללות:
* פקולטה למדע
* פקולטה להנדסה
* פקולטה לחקלאות
* פקולטה לרוקחות
* פקולטה לווטרינריה
* פקולטה לטכנולוגיית מידע
* פקולטה לרפואת האדם
* פקולטה לאופטומטריה
* פקולטה לסיעוד

הפקולטות למדעי הרוח כוללות:
* פקולטה לאמנויות
* פקולטה ללימודי אסלאם (שריעה)
* פקולטה לכלכלה ולמדעי המנהל
* פקולטה למדעי החינוך
* פקולטה לאמנויות היצירה
* פקולטה למשפטים
* פקולטה ללימודים מתקדמים

==קישורים חיצוניים==

* 

* 

==הערות שוליים==

*
א-נג'אח
קטגוריה:שכם: מבנים
היפנוסיס

היפנוסיס (אנגלית: Hipgnosis) היא קבוצת עיצוב בריטית שהוקמה ב-1968, ומתמחה בעיצוב עטיפות אלבומי רוק, בצורה בולטת לפינק פלויד, ג'נסיס, לד זפלין ובלאק סבאת'. היפנוסיס כללה בעיקר את סטורם ת'ורג'רסון, אובריי פאוול ופיטר כריסטופרסון. הקבוצה התפרקה ב-1983, אבל ת'ורג'רסון המשיך לעבוד על עטיפות של פינק פלויד ואחרים.

== קטלוג (חלקי) של עטיפות אלבומים ==
* פינק פלויד - A Saucerful of Secrets
* פינק פלויד - Ummagumma
* Cochise - Cochise
* סיד בארט - The Madcap Laughs
* פינק פלויד - Atom Heart Mother
* פינק פלויד - Relics
* פינק פלויד - Meddle
* טי רקס - Electric Warrior
* פינק פלויד - Obscured by Clouds
* Wings - Venus and Mars
* לד זפלין - Houses of the Holy
* פינק פלויד - The Dark Side of The Moon
* אל סטיוארט - Past, Present and Future
* ג'נסיס - The Lamb Lies Down on Broadway
* פינק פלויד - A Nice Pair
* פינק פלויד - Wish You Were Here
* איי סי די סי - Dirty Deeds Done Dirt Cheap
* פינק פלויד - Animals
* ריצ'רד רייט - Wet Dream
* יס - Tormato
* פינק פלויד - A Collection of Great Dance Songs
* פול מקרטני - Tug of War
* פינק פלויד - The Division Bell

==קישורים חיצוניים==
* 

קטגוריה:מעצבים בריטים
פיטוכרום

הפיטוכרום הוא חומר אורגני, מהחומרים המרכזיים ביותר בצמח מבחינת תהליכים התלויים באור. הפיטוכרום מורכב משני חלקים – מחלבון ומכרומופור שהוא החלק הרגיש לאור.

==גילוי הפיטוכרום==
הפיטוכרום התגלה בתחילת המאה ה-20 במהלך ניסויים לבדיקת השפעת אור על נביטת זרעי חסה. הניסויים העלו מיד שהארה על הזרעים אפילו במשך זמן קצר ביותר, מעלה בסדר גודל את אחוזי הנביטה (אך האור לא הכרחי לנביטה). החוקרים חיפשו את אורך הגל שמוביל לנביטה מקסימלית וגילו שזהו אור אדום באורך של 660 ננומטר. בנוסף, התגלה שאם מקרינים את הזרעים באור תת אדום באורך גל 730 ננומטר מתהפך התהליך - לא רק שאחוזי הנביטה יורדים שוב, אלא גם שהקרנה מחודשת באור אדום מובילה שוב לעלייה באחוזי הנביטה, ובאופן כללי לא משנה כמה הקרנות ניתנו, כל עוד הזמן בין ההקרנות לא ארוך מדי, ההקרנה האחרונה היא הקובעת - אם אדום אז הזרע נובט, אם תת-אדום הצמח לא נובט. בנוסף, הקרנה מיידית של קרינה תת-אדומה על הזרעים, בלי אף הארה אחרת, מקטינה את אחוזי הנביטה יותר מאשר חושך מוחלט.

מניסויים אלו הסיקו החוקרים שקיים פיגמנט יחיד, פיטוכרום (P), בעל תכונה יוצאת דופן - הקרנתו באור אדום משנה את המבנה הכימי שלו ואת ספקטרום הבליעה שלו, כך שאם לפני כן שיא הבליעה היה ב-660 ננומטר אז אחרי השינוי שיא בליעת הקרינה הוא ב-730 ננומטר. את הצורות השונות של הפיטוכרום סימנו: Pr, Pfr (פיטוכרום שקולט תת-אדום ופיטוכרום שקולט אדום בהתאמה). <br />
ניסויים נוספים קשרו את הפיטוכרום לתופעות נוספות כגון פוטופריודיזם, שבירת תרדמה של זרעים, ועוד.
כשבודדו פיטוכרום מצמחים אטיולנטיים (צמחים שגדלו ללא אור) נמצא שהוא מתאים לטיפוס של Pr כצפוי מכך שהוא לא נחשף לאור אדום. אחרי חשיפת הפיטוכרום המבודד לאור אדום התגלה, כמתחייב מהתאוריה, שינוי בספקטרום הבליעה והשיא החדש הופיע בהתאם באורך גל של 730 ננומטר.

==סוגי פיטוכרום==
בשיטות של כימיה אנליטית התגלה שקיימים חמישה סוגים שונים של פיטוכרום השונים זה מזה רק בחלק החלבוני, כלומר הם בעלי ספקטרום בליעה זהה אך הפעולה הביוכימית שהם יוצרים שונה. הסוגים השונים נבדלים ביניהם ביציבות המולקולה אחרי ההשתנות ל-Pfr. מסמנים את הסוגים השונים PA, PB וכו'. מסווגים את סוגי הפיטוכרום השונים לפי היציבות של סוג ה-Pfr שלהם: PAfr הוא מאוד לא יציב וזמן מחצית החיים שלו הוא כחצי שעה, ולכן הצמח כלל לא יסנתז PA באור אלא רק בחושך. מה שמעניין הוא שעיכוב התעתוק של קטעי ה-DNA המקודד לייצור PA הוא הפיך תת-אדום (הקרנה בתת-אדום הופכת את התהליך), כלומר כנראה נקבע על ידי פיטוכרום. סוג זה משמש לשליטה על תהליכי חושך שמתבטלים על ידי הארה יחידה כמו צמיחת צמחים אטיולנטיים. הסוג השני הכולל את PB ואת PC לעומת זאת יציב באור (כלומר צורת ה-fr יציבה יחסית), והוא משמש לשליטה בתהליכים הדורשים יחס ריכוזים (Pfr/Pr) מסוים לאורך זמן כמו למשל פוטופריודיזם. <br />
ה- Pfr הוא הצורה הפעילה מבחינה ביולוגית של הפיטוכרום. כדי שלא תצטבר כמות של Pfr אחרי כל הארה, דבר שיקשה על ויסות התהליכים, בצמחים יש מנגנונים להשבת היחס בין הצורות השונות לרמה נמוכה. אופציה אחת היא באמצעות פירוק הפיטוכרום. את זה הצמח מממש בסוג הראשון, הלא יציב, שאז הוא מזרז את הפירוק של ה- Pfr על ידי אנזימים בנוסף לעצירת הסנתוז של הפיטוכרום. אופציה שנייה היא היפוך של הפיטוכרום לצורת ה-Pr, באמצעות אנזימים, וכך שמירה על יחס יציב. בצורה זו נשמרת תמיד הרגישות של הצמח לאור ולמשך האור.
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פיזיולוגיה של הצמח
קטגוריה:חלבונים
יונתן ענר

יונתן ענר (נולד ב־25 ביולי 1978) הוא פסנתרן ישראלי.

==ביוגרפיה==
למד אצל פרופ' אריה ורדי בבית הספר למוזיקה בהאנובר, גרמניה, אצל פרופ' קונרד אלזר בבית הספר הגבוה למוזיקה בליבק, גרמניה, ואצל גב' ויויאן ויילרשטיין ב-New England Conservatory שבבוסטון. בנוסף השתלם אצל הפסנתרנים הנודעים מאריי פרחיה ואנדראש שיף. השתתף בכיתות אמן עם מיטב האמנים – ליאון פליישר, ברנרד גרינהאוס, סטיבן איסרליס, סבינה מאייר ומרים פריד. הוא זכה להיות אחד המוזיקאים האחרונים אשר עבדו עם אייזק שטרן. יונתן ענר הדריך כיתות אמן בפסטיבל Yellow Barn בארצות הברית, באירופה, באסיה ובאוסטרליה. 

הופיע כסולן עם התזמורות המובילות בארץ ובהן התזמורת הפילהרמונית הישראלית בניצוח זובין מהטה, התזמורת הקאמרית הישראלית, הקאמרטה הישראלית ירושלים ועוד. זכה בפרסים בתחרויות הבינלאומיות Città di Senigallia באיטליה, בתחרות שוברט בגרמניה, בתחרות ע"ש פאול בן-חיים בישראל ובפרס ע"ש הפסנתרן הנודע יוליוס קאצ'ן. זכה במלגות קרן התרבות אמריקה ישראל ובמלגות קרן רונן.

כחבר בשלישיית תל אביב זכה בתחרויות הבינלאומיות להרכבים קאמריים במלבורן באוסטרליה, ב- Città di Trapani וב-Vittorio Gui באיטליה, בתחרות ע"ש יוזף יואכים ו-Erst-Klassik בגרמניה וכן בתחרות האירופית להרכבים קאמריים בצרפת.

הופיע ברסיטלים ובקונצרטים קאמריים באולמות חשובים כגון אולם התזמורת הפילהרמונית של ברלין, אודיטוריום ה-Louvre בפריז, מרכז Kennedy בוושינגטון, ה-Wallace Collection בלונדון, ה- Conde Duque במדריד, ה-Dom Muzyki במוסקבה, אולם ה-Tivoli בקופנהגן, בהיכל התרבות בתל אביב, בדרום-מזרח אסיה ובאוסטרליה. 

השתתף בפסטיבלים בינלאומיים בברגן, שלזויג-הולשטיין, International Encounters, IMS Prussia Cove, ליובליאנה ובפסטיבל "Yellow Lounge" המאורגן על ידי Deutcshe Grammophon.

כמי שתואר כ"נגן קאמרי במלוא מובן המילה" בעיתון הגרמני פרנקפורטר רונדשאו, מקדיש ענר את מרב זמנו לביצוע מוזיקה קאמרית. הקים יחד עם הקלרינטנית שירלי בריל את הדואו בריל-ענר ויחד עם זמרת הסופרן חן רייס הקימו את שלישיית ESPRIT. הוא מופיע עם נגנים מובילים כמו הויולנים טביאה צימרמן ומייקל טרי (רביעיית גוארנרי), רביעיית המיתרים "בורומאו" והרביעייה הירושלמית.

== קישורים חיצוניים ==
* 

קטגוריה:פסנתרנים ישראלים
קטגוריה:תלמידי אריה ורדי
קטגוריה:בוגרי תלמה ילין
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:ישראלים שנולדו ב-1978
מתן גבעול

מתן גבעול (1 באוגוסט 1982 - 22 במאי 2011) היה כנר ישראלי, חבר בשלישיית תל אביב.

== חייו ==
נולד לנילי וקובי גבעול, במשפחה בת ארבעה ילדים. גדל בשכונת רמת החייל. מילדותו למד לנגן בכינור ואחיו הבכור, עירא, בצ'לו.
שניהם למדו בבית הספר לאמנויות תל אביב.
מגיל 10 למד במשך שמונה שנים אצל נאוה מילוא בקונסרבטוריון הישראלי למוזיקה, והוא אף למד בבית הספר התיכון על שם תלמה ילין.
גבעול זכה בגיל 15 בתחרות וייניאבסקי הבינלאומית, בתחרות פרס קלרמונט, ובתחרות "קול המוסיקה לאמן הצעיר". הוא ניגן באנסמבל סולני תל אביב וכן הופיע כסולן עם תזמורות שונות בישראל.

בגיל 18 ייסד עם אחיו עירא והפסנתרן יונתן ענר את "טריו תל אביב".
עקב מצבו הבריאותי (סבל מעיוות מולד - חזה קעור) קיבל פטור משירות בצה"ל ויצא ללימודים גבוהים בגרמניה, אצל זכר ברון בבית הספר למוזיקה בקלן ואצל אילן גרוניך בבית הספר הגבוה למוזיקה בברלין. משם נסע ללימודי מוזיקה בקונסרבטוריון ניו אינגלנד שבבוסטון. שם הכיר את הצ'לנית אליסה ויילרשטיין, עמה היה במערכת יחסים. הוא גם למד אצל אביה דונלד ויילרשטיין. באוגוסט 2009 שב לישראל.
בדצמבר 2009 נפטר אביו מסרטן הלבלב.
בפברואר 2010 יצא לאריזונה דרך גרמניה. הוא החליט להפסיק לנגן ובקלן השאיר את הכינור שלו אצל חברה. באריזונה תרגל דהאן יוגה (Dhan Yoga) ושב לישראל בקיץ אותה שנה, במטרה להקים מרכז יוגה דומה בירושלים. לאחר מספר חודשים בהם ניסה להקים את המרכז בירושלים, שב באוקטובר לדירת אמו בתל אביב ונטש את העיסוק ביוגה. בנוסף, חזר לנגן ולהופיע.

בערב פסח 2011 נמשה מן הים בחוף תל ברוך, במרחק של כ-500 מטרים מן החוף. הוא טען בפני אמו שיצא לשחות ולא ניסה להתאבד, למרות שהיה לבוש בבגדים ארוכים.
לאחר שנמשה מן הים החל לקבל טיפול פסיכולוגי. ב-22 במאי 2011 הגיע לחזרות קונצרט סיום העונה של אנסמבל "סולני תל אביב" ובשעה 11 בבוקר ביקש לצאת להפסקה בטענה שסבל מכאבים. הוא לא שב מן ההפסקה וגופתו נמצאה בסמוך, לאחר שהשליך עצמו לפני רכבת נוסעת. בן 28 במותו.

==קישורים חיצוניים==
* [http://soloists1.wordpress.com/2011/05/23/%D7%98%D7%A8%D7%92%D7%93%D7%99%D7%94/ מתן גבעול]
* [https://web.archive.org/web/20110528160651/http://bachsoloists.org/2011/05/23/matan-givol/ "סולני באך הישראלים", לזכר מתן גבעול]

==הערות שוליים==

קטגוריה:כנרים ישראלים
קטגוריה:בוגרי בית הספר לאמנויות תל אביב
קטגוריה:בוגרי תלמה ילין
קטגוריה:מתאבדים ישראלים: אמנים
קטגוריה:מתאבדים: מוזיקאים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1982
קטגוריה:ישראלים שנפטרו ב-2011
עירא גבעול

עירא גבעול (נולד ב־4 באפריל 1979), צ'לן ישראלי, חבר בשלישיית תל אביב.

הוא בוגר בית הספר התיכון על שם תלמה ילין, למד נגינה אצל הלל צרי ולמד בבית הספר הגבוה למוזיקה בקלן, גרמניה. גבעול חבר ברביעייה הישראלית העכשווית, המבצעת מוזיקה ישראלית בת זמננו ומשתפת פעולה עם אמנים בתחומים שונים.

עירא גבעול ניגן כסולן עם התזמורת הסימפונית ירושלים ואחרות. הוא זכה בתחרות על שם פאול בן-חיים. גבעול הוזמן לנגן בפסטיבל המוזיקה הבינלאומי באינטרלאקן, שווייץ, במסגרת פסטיבל "קרונברג" וברסיטלים בקוריאה, בטאיוון ובקרואטיה.

==קישורים חיצוניים==
* 

קטגוריה:צ'לנים ישראלים
קטגוריה:בוגרי תלמה ילין
קטגוריה:ישראלים שנולדו ב-1979
יחסים פתוחים (אלבום)

יחסים פתוחים הוא אלבומה השני של להקת הרוק "מוניקה סקס", שיצא בשנת 2001, כשהלהקה התאחדה 6 שנים לאחר הוצאת האלבום הראשון. השירים באלבום ברובם שקטים ומלודיים יותר מאשר בתקליט הראשון, ומביניהם זכו להצלחה "איש קש" ששר הסולן יהלי סובול ו"גשם חזק" ששר המתופף שחר אבן צור.

באלבום השתתפו חברי ההרכב המקורי: הסולן יהלי סובול שכתב, שר, ניגן בגיטרה והלחין את מרבית השירים, הגיטריסט-בסיסט פיטר רוט והמתופף שחר אבן צור. בסיבוב ההופעות שליווה את האלבום צורף כבסיסט אלדד גואטה.

בשנת 2016 האלבום זכה במעמד "אלבום זהב" על מכירת 15,000 עותקים.

== רשימת השירים ומשתפי האלבום ==
מוניקה סקס: 

גיטרות,שירה:יהלי סובול

גיטרה,גיטרה בס,קולות:פיטר רוט

תופים,קולות,שירה:שחר אבן צור

מיוחד:

פנדר רודס,חצוצרה ב<nowiki></nowiki>הפוך בשמש<nowiki></nowiki> וב<nowiki></nowiki>יחסים פתוחים<nowiki></nowiki>,קלידים נוספים ב<nowiki></nowiki>יחסים פתוחים<nowiki></nowiki>,פסנתר ב<nowiki></nowiki>איש קש<nowiki></nowiki>:אלדד גואטה

==קישורים חיצוניים==

* 

== הערות שוליים ==

קטגוריה:אלבומי 2001
קטגוריה:אלבומי מוניקה סקס
קטגוריה:אלבומי חברת הד ארצי
קטגוריה:אלבומי זהב בישראל
קטגוריה:אלבומים בעברית
ארגונומיה

תרשים ארגונומי לעבודה נכונה מול מחשב
אֶרְגּוֹנוֹמְיָה (מיוונית: ארגו = עבודה, נומוס = חוק; נקרא גם: הַנְדָּסַת אֱנוֹשׁ) היא מדע העוסק בחקר הממשק ויחסי הגומלין שבין בני אדם לסביבה, למוצרים הטכנולוגיים ולחלקים אחרים במערכת. המקצוע ההנדסי המיישם את ממצאי מדע הארגונומיה נקרא הנדסת גורמי אנוש. במקצוע זה מיישמים, במסגרת עיצוב מערכות טכנולוגיות, את התאוריה, העקרונות והמידע שנאסף בתחום. זאת, על מנת לשפר את נוחות המשתמש, לשמור על בריאותו ולהגביר את התפוקה מהמערכת אותה הוא מפעיל.

באירופה המושגים "ארגונומיה" ו"הנדסת אנוש" חופפים, אולם בארצות הברית וישראל המונח "ארגונומיה" מציין לרוב ארגונומיה פיזיולוגית ואילו המונח "הנדסת אנוש" מציין לרוב ארגונומיה הכרתית.

יישומי הארגונומיה תורמים בעיצוב ופיתוח משימות, עבודות, מוצרים, סביבות ומערכות, כדי שיהיו תואמים ונגישים יותר לצורכי המשתמשים בהתאם ליכולותיהם, מגבלותיהם וצורכיהם.

תחום גורמי אנוש הפך למדע בתקופת מלחמת העולם השנייה, כאשר הממשלה הבריטית חייבה בשנת 1940 להשתמש בטכניקות שיטתיות במהלך תכנון גודל שיירות אספקה, אופטימיזציה של טקטיקות צבאיות, בייחוד בצי, וזאת תוך שילוב גישות רב תחומיות בנושאי אימון מגויסים חסרי ניסיון קודם בהפעלת ציוד. תוך כדי פיתוח שיטות האימון החדשות על ידי מדענים שלא הגיעו מהתחום, התגלו ליקויים רבים בנושא ממשק אדם-מכונה, שלא עלו לדיון קודם בגלל מסורת הצי.

הגישות החדשות שפותחו חילחלו לשאר זרועות הצבא ומשם הגיעו לשוק האזרחי. התחום ההנדסי של הנדסת גורמי אנוש התחיל להתפתח בשנות השמונים, בפרסום ספרים ראשונים הכוללים הנחיות למהנדסים עבור שיפור התקשורת בין המכונה לבין המשתמשים והמפעילים אותה.

== תחומים בארגונומיה ==
ארגונומיה נחלקת לשלושה תחומים עיקריים:
#ארגונומיה פיזיולוגית – העוסקת במבנה גוף האדם, תפקודו ותגובתו לעומס פיזיולוגי ופסיכולוגי. נושאים נבחרים: אנתרופומטריה – ממדי גוף, החזקת חומרים, מבנה סביבות עבודה, דרישות עבודה, וסיכונים הנגרמים מחזרות, רעידות, כוחות ותנוחות של הגוף הגורמות ללחץ ובעיות בשרירים ובשלד.
#ארגונומיה הכרתית – מתייחסת לתהליכים מחשבתיים כגון תפיסה, תשומת לב, שליטה מוטורית, זיכרון, ארגון ואחזור והשפעתם על השילוב בין האדם לחלקים אחרים במערכת. נושאים נבחרים: עומס עבודה נפשי, קבלת החלטות, טעות אנוש, ממשק אדם מחשב ואימון.
#ארגונומיה ארגונית – מתעסקת בייעול מערכות סוציוטכנולוגיות כולל המבנה הארגוני, דפוסים ארגוניים ותהליכים שונים. נושאים נבחרים: עבודת משמרות, לוחות זמנים, סיפוק בעבודה, מוטיבציה, ניהול, עבודת צוות ואתיקה.

== ראו גם ==
*אינטגרציית אדם-מערכת
*עומס קוגניטיבי
*הנדסת מערכות
*מקלדת מחשב
*משטח לעכבר

== קישורים חיצוניים ==

* [http://www.ted.com/talks/pranav_mistry_the_thrilling_potential_of_sixthsense_technology.html פראנאב מיסטרי: האפשרויות המלהיבות בטכנולוגיית חוש-שישי] – טכנולוגיה המאפשרת יצירת ממשקים חדשים ומגוונים בין האדם לעולם הדיגיטלי. הרצאה באנגלית מאתר [http://www.ted.com/ TED] עם כתוביות בעברית 
* 
* 

*
קטגוריה:הנדסת אנוש
קטגוריה:הנדסת תעשייה
קטגוריה:בטיחות וגיהות בתעסוקה
עארה

תחנת הדלק של פז בצומת כפר קרע שעל כביש 65]]
עארה (בערבית: عارة) הוא כפר ערבי מוסלמי בדרום רמות מנשה, מצפון לכביש 65, בין כפר קרע לערערה. משנת 1985 הכפר הוא חלק מהמועצה המקומית ערערה.

מקור השם כנראה בתל הסמוך ליישוב, המזוהה עם מקום בשם "עירון" המופיע בכתובת מצרית קדומה; שמו הערבי של נחל עירון הוא כשם הכפר – "ואדי עארה".
== היסטוריה ==
במפקד האוכלוסין של 1931 היו בכפר 673 תושבים, ו-115 בתים נושבים. בשנת 1940 תואר הכפר על ידי מבקר יהודי:
:"כפר שכן ובן חורג לערערה. עוד לפני המאורעות עברו עליו התפתחות עשירה. נרכשו שני טרקטורים לעיבוד רוב אדמותיו (בבעלותם של שנים מאנשי הכפר .( מים מופקים על ידי משאבות מבארות המקום. עתה בונים טחנת קמח גדולה, שתשמש את כל הסביבה הקרובה. תהליך של קאפיטליזציה עובר על הכפר. רבים השטחים האינטנסיביים: עצי־פרי, טומבק וירקות. מקורות המים העומדים לרשות הכפר מנבאים לו עתידות."

בשנת 1958 נסלל כביש מן הכפר לכביש 65.

לפי מפקד 1976 היו בכפר כ-2,000 אנשים. על פי נתוני שנת 2004, התגוררו בכפר כ-4,600 איש, כולם מוסלמים.

==לקריאה נוספת==
* ד"ר זאב וילנאי, אריאל – אנציקלופדיה לידיעת הארץ, הוצאת עם עובד, כרך ו' (1978).

==קישורים חיצוניים==

==הערות שוליים==

קטגוריה:יישובים במחוז חיפה
קטגוריה:יישובים ערביים בישראל
קטגוריה:המשולש
קטגוריה:ישראל: יישובים
קטגוריה:ערערה
קטגוריה:רמות מנשה: יישובים
כלב ים נזירי הוואי

כלב ים נזירי הוואי (שם מדעי: Neomonachus schauinslandi) הוא מין בסוג כלב ים נזירי והמין היחידי שנותר בסוג, לאחר היכחדות המין כלב ים נזירי קריבי. כלב ים נזירי זה מצוי בסכנת הכחדה ונפוץ באיי הוואי. שמו ניתן לו בשל ראשו העגול המכוסה בשערות קצרות, המזכיר מראה נזיר מימי הביניים. ייתכן ששמו משקף גם את העובדה שכלב הים הנזירי חי חיים בודדים יותר, בהשוואה לכלבי ים אחרים שמתאספים לעיתים במושבות גדולות. מקורו של כלב הים הנזירי הוואי הוא מאבות קדמונים שהתקיימו לפני זמן רב והם הקדמונים שבמשפחת כלבי הים, אלו נפרדו מכלבי הים האחרים לפני כ-15 מיליון שנה.

==תיאור==
לכלבי הים הנזיריים הוואי הבוגרים עור חום במקצת. כלבי הים הצעירים הם כסופים עם בטן, בית חזה וצוואר לבנים. הגורים שחורים וצמריים עם שיער קצר ורך. משקלו של כלב ים בוגר 180–270 ק"ג בעוד שמשקלו של גור הוא כ-11–15 ק"ג.

עיקר פעילותם היא בלילה, אז הם צוללים בחיפושם אחר מזון, ואילו במהלך שעות היום החמות הם נחים. הם מסוגלים לצלול לעומקים של 500 מטרים ואף יותר.

ההזדווגות נעשית תחת המים. רוב ההמלטות מתרחשות בין מרץ ליוני לאחר היריון האורך עד 11 חודש, כשבדרך כלל נולד גור אחד בכל המלטה. הנקבות ממליטות ומניקות את גוריהן על החוף. הגורים נגמלים מיניקה בגיל שישה שבועות. במהלך זמן ההנקה ממעטת האם לאכול ומפחיתה עד 90 ק"ג ממשקלה.

הנקבות מגיעות לבגרות מינית בסביבות גיל חמש שנים. תוחלת חייהם של כלבי הים הנזיריים נעה בין 25 ל-30 שנים.

==אוכלוסייה ושימור==
כלבי הים הנזיריים הוואי נמצאים בסכנת הכחדה. על פי סקר שנערך ב-2016, חיים פחות מ-1,400 פרטים. כלב הים הנזירי הוואי הוכר באופן רשמי כמין בסכנת הכחדה ב-23 בנובמבר 1976 ובימינו הוא מוגן על פי חוק.

במהלך השנים האחרונות חלה ירידת באוכלוסייתם של כלבי הים עקב ההתפשטות המהירה של פעילות האדם אף לאזורים המבודדים והמנותקים באיי הוואי הצפוניים. בעבר נודעה לכלבי הים הנזיריים חשיבות כלכלית והם ניצודו בשל בשרם, שמן, או עורם. בהוואי, הגורמים הבאים תרמו לירידה באוכלוסייתם: מוות מטריפה בידי כרישים, ירידה בשיעור הישרדותם של הגורים כתוצאה מהפרעות האדם, הרעלה, יחס זכרים גבוה ביחס לנקבות במהלך תקופת הרבייה והסתבכות ברשתות דיג.

==קישורים חיצוניים==

*[https://web.archive.org/web/20060613190617/http://pinnipeds.org/species/hawaimnk.htm SCS: Hawaiian Monk Seal (Monachus schauinslandi)] 
*[http://www.redlist.org/search/details.php?species=13654 כלב ים נזירי הוואי], באתר ה-IUCN 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פאול מטשי
קטגוריה:כלבי ים
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1905
קטגוריה:יונקים יחידים בסוגם
דקדנס

דקדנס (מצרפתית: Decadence), הוא מושג בתולדות הספרות ובביקורת התרבות והאמנות. מקורו במילה צרפתית שמשמעותה המילולית: שקיעה, ירידה, הידרדרות. כמושג תאורטי נקשר הדקדנס בהיסטוריה של כמה סוגות בתחום הספרות והאמנות. הוא נגזר מתפיסה היסטורית לפיה תרבויות נולדות, משגשגות ולאחר מכן מידרדרות ושוקעות.

שלב סגנוני דקדנטי מיוחס לשירה הלטינית בתקופת הקיסרות הרומית המאוחרת, באמנות איטליה בשלהי תקופת הרנסאנס ועוד. אולם יותר מכול זוהתה עם הדקדנס קבוצה של משוררים שכוננה במחצית השנייה של המאה ה-19 את תנועת הדקדנס בספרות צרפת, כגון דה נרוול (Gerard de Nerval), בודלר, פול ורלן (Paul Verlaine) ורמבו (Arthur Rimbaud). הם הדגישו את המימד האסתטי ביצירה וכפרו במחויבותו של היוצר.

מילולית, המונח דקדנס (Decadere) פירושו: שקיעה, ניוון. השימוש המקורי במונח זה בספרות, היה לשם תיאור שקיעתה של האימפריה הרומית. ברבות השנים הפך השימוש במילה זו על דרך ההשאלה לתיאור שקיעתן של אימפריות וחברות שונות. החל מאמצע המאה ה-19 החלו לדבר על "דקדנס" כעל תהליך אותו עוברת החברה האירופית שעברה את שלב הבשלות ("התקופה היפה", "La Belle Époque") והגיעה לשלב הריקבון.
בהמשך לספרות, נעשה שימוש במונח דקדנס כאל זרם באמנות. השימוש במונח הוא לרוב ביקורתי ושולל, ונעשה בו שימוש, למשל, כדי לתאר את שיריו של שארל בודלר, שירים המתארים פסימיות ומרה שחורה, חרדה וייאוש. זרם זה היה נחלתו של המעמד הבורגני והמשכיל, אשר לאחר תקופת השגשוג והפריחה באירופה ובעיקר בצרפת החל לחוות תחושות שיממון (בצרפתית: "ennui" – מושג יסודי בחוויית הדקדנס).

הדקדנס נוטה תמיד אחר האלמנט החולני, המנוון, השולי וה"מוקצה". זרם זה שהחל בצרפת עם שיריהם של תאופיל גוטייה, שארל בודלר, סטפאן מלארמה, פול ורלן וארתור רמבו ועם הרומן "À rebours" (יצא לאור בעברית בשם "להפך") מאת ז'וריס-קרל הויסמנס, שהפך "נושא הדגל" של הדקדנס, התפשט בצרפת (עם מרסל פרוסט ואחריו אנדרה ז'יד וז'אן ז'נה) ובאירופה התיכונה והמערבית כולה, למשל: גבריאלה ד'אנונציו באיטליה ("העונג"), אוסקר ויילד באנגליה (תמונתו של דוריאן גריי), תומאס מאן בגרמניה (מוות בוונציה, הר הקסמים).

בפרשנות מודרנית יותר, דקדנס יכול לשמש גם כמילה שמזהירה משקיעה, אך גם יכול לתאר (באופן חיובי) חוויה, או אימוץ אורח חיים נהנתני, אסקפיסטי ליברלי מתירני ומשוחרר, שסופו או הידרדרותו ידועה, אם כי צפויה רק בעתיד. 

== ראו גם==
* Fin de Siècle
* התקדמות חברתית

==קישורים חיצוניים==
*חמוטל בר יוסף, [http://www.bgu.ac.il/~baryosef/Heb/research/dakedance.htm דקדנס בספרות העברית] (ערך באנציקלופדיה "למדא")
*חמוטל בר יוסף מבוא לדקאדנס האירופי, האוניברסיטה המשודרת משרד הביטחון, 1994. מופץ על ידי הוצאת מודן. 
*חמוטל בר יוסף, מגעים של דקדנס: ביאליק, ברדיצ'בסקי, ברנר, אוניברסיטת בן-גוריון ומוסד ביאליק 1997. 
*Sabrina Laurent, [https://web.archive.org/web/20080622000107/http://www.boheme-magazine.net/php/modules.php?name=News&file=article&sid=283 The Decadent Generation] 

קטגוריה:ספרות של העת החדשה
קטגוריה:אסכולות באמנות
משה גנן

משה גנן (28 בדצמבר 1931 - 29 בספטמבר 2021) היה סופר, משורר, מסאי וחוקר טקסטים ישראלי.

==ביוגרפיה==
גנן נולד בבודפשט, וב-1947 עלה לארץ ישראל במסגרת עליית הנוער. הוא התנדב לשרת בפלמ"ח יחד עם חבריו לתנועה. בהמשך היה מורה במעברת קאקון, וזמן מה בדימונה. הוא היה בעל תוארי מוסמך בספרות עברית, בספרות השוואתית ובספרות גרמנית.

גנן כתב מאז נעוריו, והוא פרסם מספר ספרים. בנוסף, פרסם שירים, סיפורים, ביקורות ומאמרים בכתבי עת ישראליים רבים - "שבו", "נתיב", "האומה", "אפריון", "מבוע", "דבר", "שלם", "ראש", "עכשיו", "מהות", "הליקון", "פסיפס", "ידע-עם", "הארץ", "עתון 77", "שנה בשנה", ו-"כתם". ב-"Voices" פרסם משירתו באנגלית. ב-"Pilgrims" (אוסטרליה) פרסם תרגומים לשירי פנחס שדה וכן "ואריאציה" של גבריאל מוקד. Uj Kelet, העיתון ההונגרי בישראל, פרסם מסיפוריו הקצרים בתרגומו של י' גת. כמו כן השתתף בשתי אנתולוגיות: אני תפילתי בעריכת הלל וייס (הוצאת בית אל), והנשיקה מבעד למטפחת בעריכת אשר רייך (הוצאת ידיעות אחרונות).

נפטר ב-29 בספטמבר 2021. הותיר אחריו אישה ושני ילדים.

== ספרות מקור ==
* פרוזה ושירה – סיפורים ושירים (1983); הוצאת קליפסו 
*הארות – פרוזה ושירה - סיפורים ושירים (1986); הוצאת גושן
* שירי מגירה; - שירים (1993) הוצאת גושן
* אני נושא את שירי אל הרעב לרוח – פנחס שדה והשירה הדתית מונוגרפיה על פנחס שדה (2005); הוצאת גושן
* סונטות למריאן - שירים (תשס"ח 2007) ספרי עיתון 77
* ספר הזיכרון לעזה צבי, עורך משה גנן, ספרי עיתון 77, 2012.

== תרגומים ==
* בעקבות נתן אלתרמן - תרגומי בלדות; (2005) הוצאת גושן
* רדת איננה אל שחת – תרגום-עיבוד שירים משומר (1995); הוצאת גושן
* פואמות שומריות תרגום-עיבוד שירים משומר (1998); הוצאת גושן
* שירים משומר תרגום-עיבוד (2000) הוצאת גושן
* שירים מהגיהנום – תרגום שירי ר. פירסט שנכתבו במחנות הריכוז אושוויץ, ברגן-בלזן וכו' (2002). הוצאת בית אל
* סונטים למריאן - הוצאת עיתון 77, 2008

==קישורים חיצוניים==
* 
* הבלוג של [http://blogs.bananot.co.il/240 משה גנן, באתר בננות Blogs]

* 
* 
* 
* [http://www.nillydagan.com/%D7%A1%D7%95%D7%A4-%D7%A9-%D7%A9%D7%99%D7%A8%D7%94-%D7%9E%D7%A1%D7%A4%D7%A8-16-28-9-212/354-%D7%9E%D7%A9%D7%94-%D7%92%D7%A0%D7%9F-%D7%AA%D7%A8%D7%92%D7%95%D7%9E%D7%99%D7%9D-%D7%9C%D7%A9%D7%99%D7%A8%D7%AA-%D7%94%D7%99%D7%99%D7%A0%D7%A8%D7%99%D7%9A-%D7%94%D7%99%D7%99%D7%A0%D7%94 משה גנן באנתולוגיה מקוונת לשירה עברית, באתר של נילי דגן]
* 

קטגוריה:סופרים כותבי עברית
קטגוריה:משוררים כותבי עברית
קטגוריה:ישראלים ילידי הונגריה
קטגוריה:עולים לאחר מלחמת העולם השנייה
קטגוריה:עולים בעליית הנוער
קטגוריה:ישראלים שנולדו ב-1931
קטגוריה:ישראלים שנפטרו ב-2021
אודנסה

אודנסה (בדנית: Odense, היא העיר השלישית בגודלה בדנמרק (אחרי קופנהגן ואורהוס), הגדולה ביותר באי פין, ובין העתיקות ביותר בערי דנמרק. 

בעיר יושבת מועצת המחוז. אוכלוסיית העיר מונה כ-145,000 תושבים. משמעות השם "אודנסה" היא "אודין" - אל במיתולוגיה הנורדית. העיר שוכנת ליד פיורד אודנסה ונהר אודנסה. העיר ידועה במוזיאונים הרבים שלה.

==היסטוריה==
אודנסה היא אחת הערים העתיקות ביותר בדנמרק. מקדש סיינט קוּד שבעיר היה אחד ממקומות העלייה לרגל הגדולים ביותר של הצליינים בימי הביניים, ועוד לפני הנצרות הייתה מרכז דתי חשוב. במאה ה-16 הייתה העיר מקום מפגש של כמה פרלמנטים, ועד 1805 הייתה מקום מושבו של הפרלמנט המחוזי של האי פין.
כיום אודנסה היא מרכז תעשייה משגשג ולאחר שנתחברה בתעלה אל הים במאה ה-19, הואץ תהליך פריחתה וצמיחתה. בזכות ההפרדה בין אזור התעשייה לבין הרובע העתיק ורובעי המגורים נעשתה עיר זו לאתר תיירות פופולרי. המבחר הגדול של אתרים ומוזיאונים, ואטרקציות מגוונות, במיוחד לילדים והוריהם, מושכים אל העיר רבבות תיירים מדי שנה בשנה.
האתר המפורסם ביותר באודנסה היה אודינסטרנט (מגדל אודין), שהיה עד 1935 המגדל השני בגובהו באירופה, אחרי מגדל אייפל. המגדל פוצץ על ידי קבוצה נאצית ב-1944 ולא נבנה שוב, אך נבנה דגם מיניאטורי שלו באזור המגורים פארק אודין, המקום שבו עמד קודם לכן המגדל המקורי.

==תושבים מפורסמים==
*הסופר הדני הנס כריסטיאן אנדרסן נולד בעיר ב-2 באפריל 1805. ביתו, שבחלק העתיק של העיר, הפך למוזיאון שבו אוסף גדול של עבודותיו וחפציו.
*המלחין הקלאסי קרל נילסן נולד ליד אודנסה, והעיר הקימה לכבודו מוזיאון.
*המלך קנוט הרביעי (1043-1086), נודע גם "כקנוט הצדיק" ו"קנוט הקדוש" לאחר שנרצח על ידי איכרים מיוטלנד. במרכז העיר נמצאת הקתדרלה שנבנתה במאה ה-12 על שרידי כנסיית קנוט הקדוש (Sankt Knuds Kirke).

== ערים תאומות ==
* 

==קישורים חיצוניים==

* 
* [http://museum.odense.dk/ אתר המוזיאונים של אודנסה (באנגלית ובדנית)]
* [https://web.archive.org/web/20070913111205/http://www.hcandersen-homepage.dk/tourist.htm Odense - City of Hans Christian Andersen]

*
קטגוריה:דנמרק: ערים
קטגוריה:יישובים שהוקמו במאה ה-14
בית משפט לעניינים מינהליים

בתי המשפט לעניינים מינהליים הוקמו בישראל מכוח חוק בתי משפט לעניינים מינהליים, התש"ס-2000, במטרה להסמיך את בית המשפט המחוזי (בשבתו כבית משפט לעניינים מינהליים) לדון בעניינים מנהליים אשר נדונו בעבר בבג"ץ. מכאן אף המקור לכינויו של בית משפט זה "בג"ץ קטן". תפישתו העקרונית של החוק היא, כי ראוי שבירור עתירות המובאות בפני בתי משפט אלה יערך על פי כללי דיון בעלי מאפיינים דומים לאלה של כללי הדיון הנוהגים בבג"ץ, והמוסדרים ב.

==היסטוריה==
עם הקמת המדינה נקבע המוסד של בג"ץ לדיון בטענות כנגד פעילות השלטון. ברבות השנים עלה העומס על בית המשפט העליון שטיפל בעתירות לבג"ץ והוצעו הצעות שונות להקל את העומס. בשנת 1980 הציעה ועדת לנדוי מתווה להקלת העומס, אולם הצעותיה לא יושמו. בשנות ה-90 החל בג"ץ להעביר נושאים לבית המשפט המחוזי בדרך של פסיקה. בראשית שנות ה-90, בבג"ץ פסטרנק, הועברו ענייני מכרזים לבתי המשפט האזרחיים. לאחר מכן הועבר הדיון בחברות ברשות מקומית לבתי משפט אזרחיים ברע"א 1287/92. בבג"ץ 1921/94 הועברו ענייני התכנון והבנייה לבתי המשפט האזרחיים. בעקבות זאת, אישרה הכנסת בשנת 1997 חוק להקמת בתי משפט מנהליים העוסקים בענייני תכנון ובנייה. שלוש שנים לאחר מכן, בשנת 2000 אושר חוק בתי המשפט לעניינים מנהליים שהעביר עניינים אחרים לבתי המשפט המנהליים.

ב-17 ביולי 2018 השלימה שרת המשפטים איילת שקד, ביחד עם שר הביטחון אביגדור ליברמן והח"כים ניסן סלומינסקי ובצלאל סמוטריץ', מהלך שיזמה והמעביר סמכויות שיפוט ביהודה ושומרון מבג"ץ לבית המשפט לעניינים מינהליים בירושלים שכעת יישב, מעת כניסת החוק לתוקף, כערכאה ראשונה במקום בג"ץ.<ref></ref>

==סמכות==
לבית המשפט המנהלי סמכות לדון בעניינים מנהליים ספציפיים שנקבעו בחוק בתי הדין המנהליים.

עניינים מנהליים מוגדרים על פי כסכסוך בין רשות מנהלית לבין הפרט. מגדיר את הנושאים עליהם מוסמך לדון בית המשפט לעניינים מנהליים:
* עתירה מנהלית<ref></ref> - עתירה נגד החלטה של רשות בעניין המנוי בתוספת הראשונה לחוק (בין היתר בנושאי ארנונה, חינוך, רישוי עסקים, רשויות מקומיות וכו') עתירות אלו מכונות "בג"צונים".
* ערעור מנהלי - ערעור המנוי בתוספת השנייה לחוק (בין היתר ערעור על החלטה של רשם האגודות השיתופיות, ועדת ערר בעניין היטל ביוב, החלטות מסוימות לפי חוק התכנון והבניה וכו').
* תובענה מנהלית - תובענה לסעד אזרחי שעילתה עניין מנהלי המנוי (בפועל כיום העילה היחידה המופיעה היא תובענה לפיצויים שעילתה במכרז ציבורי).
* עניין מנהלי שנקבע בחוק אחר.

כל עניין מנהלי שאינו עונה לנושאים הנ"ל, נדון בבג"ץ, מכח סמכותו השיורית. כמו כן, רשאי בית המשפט לעניינים מנהליים להעביר לבג"ץ כל עניין הנראה לו כבעל חשיבות ציבורית מיוחדת. סדרי הדין והסעדים, הם כמו בבג"ץ.

מלבד "עניינים מנהליים", בית משפט לעניינים מינהליים דן גם בתביעת פיצוי כספי מהמדינה, בתחומים שייקבעו בידי שר המשפטים. עד היום קבע שר המשפטים שני תחומים בהם ניתן לתבוע פיצוי כספי מהמדינה בבית משפט לעניינים מינהליים: 1. קיפוח במכרז. 2. תובענה ייצוגית בשל גבייה שלא כדין (תובענה מנהלית).

==ראו גם==
* :קטגוריה:פסקי דין של בית משפט לעניינים מינהליים

==קישורים חיצוניים==
* 
* 
* [http://www.justice.gov.il/Units/StateAttorney/Civil/Pages/Courts.aspx בתי המשפט המנהליים באתר פרקליטות המדינה]
* 
* 

==הערות שוליים==

מנהליים, עניינים
קטגוריה:משפט מינהלי בישראל
מיון טופולוגי

מיון טופולוגי הוא סידור של קבוצת איברים שקיימות ביניהם תלויות כך שאף איבר לא יופיע לפני איבר בו הוא תלוי. דוגמאות לבעיות המצריכות מיון טופולוגי:
#לבישת בגדים: יש לקבוע סדר ללבישת בגדים בצורה כזו שגרביים יילבשו לפני נעליים, למשל.
#תזמון תהליכים במחשב: כאשר ישנן מספר משימות שהמחשב צריך לבצע עליו לוודא שהן מבוצעות בסדר כזה שבו משימה שתלויה בפלט של משימה קודמת לא תורץ לפניה.
#בבניית תוכנית לימודים אוניברסיטאית יש לוודא שקורס נלקח רק לאחר שכל קורסי הקדם הנדרשים שלו נלקחו.

הניסוח המתמטי המדויק של בעיית מיון טופולוגי נעזר בתורת הגרפים: בהינתן גרף מכוון חסר מעגלים (DAG), מיון טופולוגי שלו הוא מתן מספרים לצמתי הגרף בצורה כזו שאם יש קשת מצומת a אל צומת b, המספר שניתן ל-a קטן מהמספר שניתן ל-b. ניתן להוכיח כי לכל גרף מכוון חסר מעגלים קיים מיון טופולוגי אחד לפחות, וייתכן שקיימים מיונים טופולוגיים רבים. לעומת זאת, אם הגרף מכיל מעגל, אז אין לו מיון טופולוגי.

==אלגוריתם לביצוע מיון טופולוגי==
ניתן לבצע מיון טופולוגי בזמן ריצה ליניארי במספר הצמתים והקשתות שבגרף - <math>\ O(|V|+|E|) </math>. מבחינה רעיונית, האלגוריתם מהווה הרחבה של אלגוריתם חיפוש לעומק, עם תוספת בודדת: כאשר אלגוריתם החיפוש לעומק מסיים את הרקורסיה עבור צומת מסוים, הוא מכניס אותו לתחילת המיון הטופולוגי. דבר זה מבטיח שאיבר ייכנס לתחילת המיון רק לאחר שכל האיברים המחוברים אליו כבר הוכנסו, ולכן הוא יוכנס למקום מוקדם יותר במיון.

אלגוריתם נוסף בסיבוכיות זהה:

<div dir=ltr align=left>
 TopSort(G)
 k=0
 while <math>\exist s \in V</math> s.t. s's indegree = 0
 Sorted[k]=s
 k++
 remove s and all its outgoing edges
 if k=n then successful
 else failed
</div>

==לקריאה נוספת==
* תומאס ה. קורמן, צ'ארלס א. לייזרסון, רונאלד ל. ריבסט, מבוא לאלגוריתמים, הוצאת MIT, תורגם לעברית על ידי האוניברסיטה הפתוחה.

==קישורים חיצוניים==
* 

קטגוריה:אלגוריתמים בתורת הגרפים
קטגוריה:תורת הגרפים
ניו יורק-רפיח

ניו יורק-רפיח הוא שמו של אלבום הבכורה של להקת הפאנק רוק הישראלית "שייגעצ". האלבום יצא ב-2001 בלייבל LA4 בהפקת עופר קורן, שנה לאחר הקמת הלהקה.

האלבום זכה להצלחה רבה ושוחררו ממנו כמה מהלהיטים הגדולים של הלהקה: "ניו-יורק-רפיח", "את דומה לכלב" ו"פרח נתתי לנורית" (אשר מתכתב עם השיר "דני גיבור"). באלבום השתתפו חברי ההרכב המקורי: יובל מנדלסון שכתב, שר והלחין את מרבית השירים, שיקו פלדמן, אבי מרקוביץ ודנה רגב. גם עופר קורן השתתף בעיבודו.

== רשימת השירים ==
#ניו יורק-רפיח (3:15)
#לב מפלסטיק (4:28)
#שזיף (5:55)
#רוצה ללכת (3:35)
#את דומה לכלב (3:20)
#את יודעת (3:26)
#חייל של מאה שערים (3:12)
#עושה ביד (3:35)
#ראש הממשלה (2:36)
#שגר פגר (1:53)
#פרח נתתי לנורית (1:38)
#ערוץ הילדים (8:28)
#שיקו (1:25)

קטגוריה:אלבומי בכורה מ-2001
קטגוריה:אלבומי שייגעצ
קווירינאלה

הכניסה לארמון קווירינאלה
הקווירינאלה (באיטלקית Quirinale או ארמון הקווירינאלֶה - Palazzo del Quirinale) הוא מעונו הרשמי של נשיא איטליה. הארמון נמצא על גבעת קווירינאלה - אחת משבע גבעות העיר רומא.
== היסטוריה ==
הארמון, הממוקם בקרבת "דרך קווירינאלה" (Via del Quirinale) ואל מול "פיאצה דל קווירינאלה" (כיכר הקווירינאלה - Piazza del Quirinale), נבנה בשנת 1573 על ידי האפיפיור גרגוריוס ה-13 כארמון קיץ אפיפיורי. בארמון זה נערכו קונקלוות רבות.

הארמון שימש כארמון קיץ של האפיפיורים עד ספטמבר 1870, עת נכבשה מדינת האפיפיור. החל משנת 1871 הפך הארמון למקום המגורים הרשמי של מלכי איטליה, אף שהמלכים עצמם לא התגוררו במקום, והארמון שימש רק כבניין משרדים עבור בית המלוכה ולאירועים רשמיים. עם ביטול המלוכה בשנת 1948 הפך הארמון למשכן הנשיא.

חזית הארמון תוכננה על ידי דומניקו פונטנה, קפלת הארמון על ידי קרלו מדרנו, והפרסקאות (ציורי הקיר) שבארמון צוירו על ידי גווידו רני ומלוצו דה פורלי.

גני הארמון נבנו במאה ה-18.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אירופה: מעונות רשמיים
קווירינאלה
קטגוריה:טרווי
ארמון ברבריני

חזית ארמון ברבריני.
בורומיני.]]
תחריט מהמאה ה-18 של הכניסה למבנה.
ארמון ברבריני (באיטלקית: Palazzo Barberini; פלאצו ברבריני) הוא ארמון הממוקם בעיר רומא, ליד פיאצה ברבריני.

==הקמת המבנה==
בעבר שימש האתר ככרם של משפחת ספורצה. בשנת 1549 נבנה באתר הארמון ראשון עבור המשפחה. אולם לאחר שהחשמן אלסאנדרו ספורצה נקלע לקשיים כלכליים בשנת 1625 נרכש המבנה על ידי מאפאו ברבריני - לימים האפיפיור אורבנוס השמיני. אורבנוס העסיק שלושה אדריכלים לצורך הקמת הארמון - קרלו מדרנו שהיה האדריכל האחראי באותה עת על הקמת בזיליקת פטרוס הקדוש, אולם תוכניתו להקמת ארמון בסגנון הרנסאנס השתנתה במהרה והארמון הפך למעשה לווילה המקיפה חצר כבוד גדולה. מדרנו החל בבניית הארמון בשנת 1627 ונעזר באחיינו פרנצ'סקו בורומיני. לאחר מותו של מדרנו בשנת 1629, הוחלף בורומיני בג'ובאני לורנצו ברניני, ועבודות הקמת הארמון הושלמו על ידי ברניני בשנת 1633.

לאחר מותו של אורבנוס השמיני, הוחרם הארמון על ידי האפיפיור אינוקנטיוס העשירי, והושב לידי משפחת ברבריני רק בשנת 1653.

==תיאור המבנה==
הארמון ממוקם סביב חצר קדמית. משני צדדי הכניסה מצויים אגפי הארמון שתוכננו על ידי ברניני. בכניסה למבנה אולם כניסה אובלי מרכזי שגובהו שתי קומות. אגפי הארמון מפרידים בין גן הארמון המצוי מאחוריו לבין הכיכר שלפני הארמון.
סגנון הבנייה של הארמון הוא סגנון ונציאני ולא רומאי. החלונות של הקומה העליונה נבנו על פי תכנונו של בורומיני ובשל השימוש בפרספקטיבה מדומה, יוצר הארמון אשליה של עומק.

הארמון שימש מקור להשראה לארמונות רבים באירופה, והאולם המרכזי של המבנה נחשב ליצירת מופת בארוקית, שהועתקה בארמונות אפיפיורים רבים וכן בווילה פיזאני שבסטרה, בחדר הכתר בארמון הלכותי שבמדריד וכן בארמון קה רצוניקו שבוונציה.

בקומה הראשונה צוירו פרסקאות במהלך המאה ה-17 על ידי האמנים ג'וזפה פאסרי ואנדראה קמאסֶאי. 

הגן מכונה "הגן הסודי" (giardino segreto) בשל היותו חבוי מהרחוב באמצעות חזית המבנה. בגן הוצבה אנדרטה לברטל ת'ורוולדסן שעבד בסמוך.

==גלריות ומוזיאונים==
כיום משמש הארמון את ה"גלריה נציונלה ד'ארטה אנטיקה" – הגלריה הלאומית האיטלקית לאמנות עתיקה (Galleria Nazionale d'Arte Antica) – אחד מאוספי האמנות החשובים ביותר באיטליה. במסגרת אוסף זה מוצגים לה פורנרינה של רפאל, יהודית כורתת את ראש הולופרנס של קאראווג'ו וכן דיוקן הנרי השמיני של הנס הולביין.

בחלקו האחורי של המבנה התגלו שרידי מיתראאום מהמאה השנייה.

==קישורים חיצוניים==

* 

* [http://members.tripod.com/romeartlover/Vasi36.html תיאור הארמון]
* [http://maps.google.com/maps?q=10+via+del+corso,+rome&ll=41.903219,12.490060&spn=0.004946,0.009295&t=k&hl=en תמונת לוויין של מתחם הארמון]

קטגוריה:ערכים שבהם תבנית בריטניקה אינה מתאימה
ברבריני

קטגוריה:רומא: מוזיאונים לאמנות
קטגוריה:איטליה: מוזיאונים לארכאולוגיה
קטגוריה:טרווי
קטגוריה:מבנים שתכנן פרנצ'סקו בורומיני
דורי מדיה דרסט

[[דני פארן עם ענת וקסמן בהפקה באולפני הרצליה בתחילת שידורי ערוץ 2]]
דורי מדיה דרסט הפקות היא חברת יזמות, פיתוח והפקות טלוויזיה, שנוהלה על ידי מפיק הטלוויזיה דני פארן. החברה פועלת מ-1999, וממוקמת בקריית התקשורת נווה אילן.

דרסט-הפקות היא חברת ההפקות הישראלית הראשונה שהביאה את ז'אנר הטלנובלות לתעשיית הטלוויזיה הישראלית. החברה יוצרת תוכן מקורי וכן מפיקה מחדש פורמטים בינלאומיים של טלנובלות. דרסט הפקות מפיצה את הפורמטים שלה בעולם באמצעות זרוע ההפצה של דורי מדיה, דורי-מדיה דיסטריביושן.

בשנת 2007 הודיעה דורי מדיה גרופ כי הגיעה להסכמה עם דניאל פארן, המנכ"ל ובעל המניות היחיד של פארן הפקות בע"מ, על רכישת 75% ממניות החברה בסכום כולל של 1.6 מיליון דולר.

==תוכניות מבית היוצר של דרסט הפקות==
* סדרות - "עבודה ערבית" (2007–2013), "נויורק" (2012–2014), "מריו" (2015), "התסריטאי" (2015), "דוקטור ליבי" (2015-2018) "מטומטמת" (2016–2017), "פולמון" (2017), "שבאבניקים" (2017 - רץ), "בת אל הבתולה" (2018-רץ), "פרויקט קליזו" (2018), "שיעור טוב לחיים" (2020-רץ)
* שעשועונים - "עשינו עסק" (1994–1996), "פחות או יותר" (1994–1996),"הצלצול האמיתי" (2016 - רץ),"הבנים והבנות" (2013 - רץ), "שקזום" (2019).
* טלנובלות - "לגעת באושר" (2001), "לחיי האהבה" (2002), "החצר" (2003), "משחק החיים" (2003), "אסתי המכוערת" (2003), "מיכאלה" (2004), "טלנובלה בע"מ" (2005), "אלביס, רוזנטל והאישה המסתורית" (2005), "האלופה" (2006–2007, 2009), "בובות" (2007–2008), "אָנדוּ" (2011), "אניגמה" (2013–2014),"פולמון" (2017), בת אל הבתולה (2019),"בעלת החלומות"(2021-רץ),שיעור טוב לחיים" (2020-רץ)
* סדרות נוער - "האבודה" (2006), "חצויה" (2009–2010), "החולמים" (2011), "גאליס" (2012–2016), "הקלמרים" (2013 - רץ), "הצלצול האמיתי" (2016 - רץ), "אילת" (2018),"תברחו" (2019) ,"אמא מביכה" (2019 - רץ), שיעור טוב לחיים" (2020-רץ)
*סרטי קולנוע - גאליס - המסע לאסטרה (2014), גאליס - קונקט (2016), הרפסודה (2021)

==הערות שוליים==

*
קטגוריה:חברות הפקה ישראליות
ארמון הלטראנו

מראה הארמון
ארמון הלטראנו (באיטלקית: Palazzo del Laterano) הוא ארמון שראשיתו באימפריה הרומית. בהמשך שימש הארמון את האפיפיורים. הארמון שוכן ברובע לטראנו, סמוך לבזיליקת יוחנן הקדוש בלטראנו - הקתדרלה של רומא. 

== היסטוריה ==
הארמון הוענק לאפיפיור בראשית המאה הרביעית על ידי הקיסר הרומי קונסטנטינוס, ושימש משכנם של האפיפיורים במשך כ-1,000 שנים.

לאחר שרפה שפרצה בו במאה ה-10 שיחזר האפיפיור סרגיוס השלישי את המבנה, ובהמשך הרחיב האפיפיור אינוקנטיוס השלישי את המבנה ושיפץ אותו. בתקופה זו היה הארמון בשיאו ודנטה מתאר אותו כפסגת ההישגים האנושית.

בין הארמון לבזיליקה עמד בעבר פסלו של מרקוס אורליוס הרכוב על סוס. פסל זה לא הושמד בשל הטעות בזיהויו - חשבו שמדובר בקיסר הנוצרי קונסטנטינוס. הפסל מוצג כיום במוזיאונים הקפיטולינים.

בארמון היה מצוי אולם ה-"Aula Concilii" שהיה מורכב מ-11 אפסיסים (אולמות המקורים בקשתות) - אולם ששימש את ועידות הלטראנו במהלך ההיסטוריה.

עם מעבר האפיפיורים מרומא לאביניון ירד הארמון מגדולתו. שתי שריפות שפרצו בארמון בשנים 1307 ו-1361 גרמו לארמון נזקים בלתי הפיכים, והכסף המועט שנשלח מאביניון לא הספיק לשיקום הבניין. עם שובו של האפיפיור לרומא התגורר האפיפיור בסנטה מריה אין טרסטוורה, ולאחר מכן בבזיליקת סנטה מריה מג'ורה ולבסוף עבר לקריית הוותיקן.

האפיפיור סיקסטוס החמישי הרס את שרידי הארמון ובנה במקום את הארמון הנוכחי (הקטן בהרבה מהארמון המקורי).

כיום ניתן לראות את שרידי אולם ה"טריקליניום" ששימש את האפיפיור לאו השלישי כאולם הסעודות הרשמי ואת הפסיפסים שנותרו מאולם זה.

==קישורים חיצוניים==

* [http://www.romeartlover.it/Vasi34.html מפה של הארמון ותחריטים שלו]

קטגוריה:ערכים שבהם תבנית בריטניקה אינה מתאימה
קטגוריה:לטראנו
לטראנו
קטגוריה:קריית הוותיקן: מבנים
הגלריה הלאומית האיטלקית לאמנות עתיקה

הגלריה הלאומית האיטלקית לאמנות עתיקה (באיטלקית: Galleria Nazionale d'Arte Antica) היא גלריה לאמנות המצויה ברומא שבאיטליה. הגלריה ממוקמת בשני ארמונות - ארמון ברבריני וארמון קורסיני.

ארמון ברבריני הוקם עבור האפיפיור אורבנוס השמיני על ידי האדריכל האיטלקי קרל מדרנו במקום בו עמדה קודם לכן וילה ספורצה. 

ארמון קורסיני, שהיה ידוע בעבר בשם ארמון ריאריו, הוא ארמון מהמאה ה-15, ששוקם על ידי האדריכל פרדיננדו פוגה במאה ה-18 עבור החשמן נרי מריה קורסיני.

בגלריה מוצגים יצירות של האמנים ברניני, קאראווג'ו, ג'ובאני באליונה, הנס הולביין, פרוג'ינו, ניקולא פוסן, ג'וליו רומאנו, רפאל, טייפולו, טינטורטו וטיציאן.

==קישורים חיצוניים==

* 

* [http://galleriacorsini.beniculturali.it/ ארמון קורסיני] - אתר רשמי 

קטגוריה:רומא: מוזיאונים לאמנות
קטגוריה:רומא: ארמונות
יוסף הדנה

הרב יוסף אָדָנֶה (נולד ב-1949) הוא רב ישראלי יליד אתיופיה, בעבר הרב הראשי ליהדות אתיופיה מטעם הרבנות הראשית במדינת ישראל, על-אף שרוב בני בית-ישראל אינם מכירים בו וסמכותו נכפתה עליהם מטעם הרבנות בניגוד לרצונם ובניגוד למסורת עתיקת היומין שלהם.

== קורות חיים ==
הדנה נולד ב-1949 בכפר אמבובר שבמחוז בגמדר שבאתיופיה כבנו של הליקה כהנת הדנה טקויה. בצעירותו למד בבית הספר של הסוכנות היהודית בכפר הולדתו ואז עבר לבית ספר ממשלתי בעיר גונדר. בגיל 20 נשלח יחד עם ישעיהו בן ברוך ללמוד בבית המדרש לרבנים בטורינו שבאיטליה. ב-1972 עלו השניים לישראל ושנה לאחר מכאן החל ללמוד בישיבת תורה והוראה ביד אליהו אצל הרב אליהו שרים והוסמך לרבנות בשנת 1979. במקביל ללימודיו ולאחריהם פעל להעלאתם של יהודי אתיופיה.

נכון ל-2006 מתגורר הרב הדנה בתל אביב ועוסק בנישואין ובבירור יהדות בקרב יוצאי אתיופיה.

הרב הדנה סיים את תפקידו בסוף שנת 2017. את מקומו ממלא הרב ראובן וובשת.

== קישורים חיצוניים ==
* 
* [https://www.inn.co.il/tags/הרב_יוסף_הדנה/ כל הכתבות על הרב יוסף הדנה], באתר ערוץ 7

* 

* - דברי הרב יוסף הדנה בעת חגיגות הסיגד בשנת 1982

==הערות שוליים==

קטגוריה:ישראלים ילידי אתיופיה
קטגוריה:עולים בשנות ה-1970
קטגוריה:עליית ביתא ישראל: אישים
קטגוריה:רבנים אורתודוקסים
קטגוריה:רבנים אתיופים
קטגוריה:רבנים ישראלים
קטגוריה:יהודים אתיופים
קטגוריה:ישראלים שנולדו ב-1949
Redemption

Redemption (בעברית: גאולה) הוא אלבום האולפן החמישי של להקת הפופ פאנק הישראלית יוסלס איי.די, אשר הוקלט באולפני The Blasting Room שבקולורדו, ארצות הברית.

האלבום זכה לתפוצה והצלחה רבה ברחבי העולם - במיוחד בארצות הברית, קנדה, אוסטרליה ויפן, שם הגיע האלבום למקום החמישי במצעד המכירות.
עם צאתו לא זכה האלבום להצלחה משמעותית בארץ, אולם ככל שחולף הזמן הופכים הלהקה האלבום ליותר ויותר מוכרים גם בישראל.
האלבום הופק על ידי ביל סטיבנסון, חבר להקת Descendents, ALL, Black Flag.

== רשימת שירים ==

== מבצעים ==
* יותם בן חורין - גיטרה בס ושירה
* ישי ברגר - גיטרה חשמלית
* גיא כרמל - גיטרה חשמלית
* יונתן חרפק - תופים

== קישורים חיצוניים ==

* [http://www.useless-id.com האתר הרשמי של יוסלס איי.די.]
* [http://www.kungfurecords.com/ האתר הרשמי של אולפני קונג-פו]

קטגוריה:יוסלס איי.די
קטגוריה:אלבומים באנגלית
קטגוריה:אלבומי פופ-פאנק

en:Redemption (Useless ID album)
גלריה בורגזה

וילה בורגזה פינצ'יאנה.
גלריה בורגזה (באיטלקית: Galleria Borghese) הממוקמת בווילה בורגזה פינצ'אנה (וילה בורגזה שעל הפינצ'ו - Villa Borghese Pinciana) - וילה המצויה בגני וילה בורגזה, מציגה אוסף של אמנות ופסלים שנאסף על ידי הקרדינל שיפיונה בורגזה, אחיינו האהוב של האפיפיור פאולוס החמישי. הווילה נבנתה על ידי האדריכל פלמיניו פונציו על פי שרטוטים של שיפיונה בורגזה, אשר השתמש בווילה כאחוזה לצורך אירועים חברתיים.

==יצירות המוצגות בגלריה==
מרבית היצירות המוצגות בגלריה מוצגות בדיוק בנקודה לה הם יועדו - פסלי ברניני הוזמנו על ידי שפיונה בורגזה בדיוק עבור המקום בו הם מוצגים כיום, וכך גם פסלה של אחותו של נפוליאון בונפרטה - פאולין, אשר נישאה לאחד מבני המשפחה, המתאר את פאולין השרועה על כיסא, מעשה ידי אנטוניו קנובה.

שפיונה בורגזה אסף את יצירותיו של קאראווג'ו ובהן: "נער עם סל פירות", "הירונימוס הקדוש כותב", ו"בכחוס החולה" וכן ציורים של טיציאן כגון "אהבה קדושה וטמאה", ציורו של רפאל - "הקבורה" ועבודות של פטר פאול רובנס ופרדריקו בארוצ'י.

קמיליו בורגזה (דודו של שפיונה) רכש את היצירה דנאה מאת אנטוניו דה קורג'ו, והיא מוצגת בגלריה.

הגלריה היא גלריה קטנה ביותר - מצויים בה 20 חדרים הפרוסים על שתי קומות, והביקור בגלריה אינו נמשך יותר משעתיים בשל מספר המבקרים הרב (כל שעתיים מוצאים כל המבקרים).

בקומה התחתונה מוצגות גם עתיקות רומיות (בעיקרה מהמאה הראשונה - השלישית) בהם פסיפס הגלדיאטורים הידוע, וכן הפרסקאות הידועות שעל תקרת החדרים מעשה ידי האמן הסיציליאני מאריאנו רוסי, שציוריו נראים תלת־ממדיים.

==אוסף ברניני==

יצירותיו המועטות של ברניני המוצגות בגלריה מהוות למעשה אחוז גדול מעבודותיו החילוניות של ברניני, אשר מרבית עבודותיו הן עבודות דתיות. בגלריה רואים את
אמלתיאה עם יופיטר הילד ופאן (1615) [http://www.wga.hu/frames-e.html?/html/b/bernini/gianlore/sculptur/1610/2amalthea.html], אפולו ודפנה (1622–25)[https://web.archive.org/web/20051115123053/http://gallery.euroweb.hu/html/b/bernini/gianlore/sculptur/1620/apollo_d.html] ודוד (1623) [http://www.wga.hu/frames-e.html?/html/b/bernini/gianlore/sculptur/1620/david.html], הנחשבים לשיאה של היצירה הבארוקית, וכן הפסלים המוקדמים והפחות מוצלחים של ברניני: אנאס, אנכיסס ואסקניוס (1618–19) [http://www.wga.hu/frames-e.html?/html/b/bernini/gianlore/sculptur/1610/aeneas.html], אונס פרספונה (1621-22).[http://www.galleriaborghese.beniculturali.it] והאלגוריה האמת מתגלה על ידי הזמן (1646–52) [http://www.galleriaborghese.beniculturali.it].

כמו כן מוצגות בגלריה פסל ראשו של האפיפיור פאולוס החמישי (1618–20) ופסל ראשו של תומכו של ברניני- שיפיונה בורגזה (1632) [http://www.artchive.com/artchive/B/bernini/borghese.jpg.html].

== קישורים חיצוניים ==

* (כדי להגיע לאתר באנגלית יש לגלול למטה).
* 
אנאס בורח מטרויה הבוערת פדריקו בארוצ'י, 1598
* [http://www.romeartlover.it/Vasi187.html תיאור של הארכיטקטורה והגנים של וילה בורגזה].
* [http://maps.google.com/maps?q=10+via+del+corso,+rome&ll=41.914150,12.492453&spn=0.003777,0.008929&t=k&hl=en| תמונת לוויין של בניין הגלריה והגנים].

קטגוריה:רומא: ארמונות
גלריה בורגזה
קטגוריה:בית בורגזה
קטגוריה:איטליה: וילות
נבחרת לסוטו בכדורגל

נבחרת לסוטו בכדורגל, הידועה בכינוייה "הקרוקודילים", היא נבחרת הכדורגל הלאומית של לסוטו. 

==כל גביעי העולם==
* 1930 עד 1970 - לא נכנסה
* 1974 - לא העפילה
* 1978 - פרשה
* 1982 - לא העפילה
* 1986 - פרשה
* 1990 - פרשה
* 1994 - לא נכנסה
* 1998 - לא נכנסה
* 2002 עד 2022 - לא העפילה

==כל גביעי אפריקה==
* 1957 עד 1972 - לא השתתפה
* 1974 - לא העפילה
* 1976 - פרשה
* 1978 - לא השתתפה
* 1980 - לא העפילה
* 1982 - לא העפילה
* 1984 - פרשה
* 1986 - לא השתתפה
* 1988 - פרשה
* 1990 - לא השתתפה
* 1992 - לא השתתפה
* 1994 - לא העפילה
* 1996 - פרשה בזמן המוקדמות
* 1998 - נענשה בגלל פרישתה ב-1996
* 2000 עד 2010 - לא העפילה
* 2012 - לא השתתפה
* 2013 עד 2023 - לא העפילה

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לסוטו: כדורגל
לסוטו
נבחרת מדגסקר בכדורגל

נבחרת מדגסקר בכדורגל, הידועה בכינוייה "העקרבים", היא נבחרת הכדורגל הלאומית של מדגסקר.

==כל גביעי העולם==
* 1930 עד 1970 - לא נכנסה
* 1974 - פרשה
* 1978 - לא נכנסה
* 1982 - לא העפילה
* 1986 - לא העפילה
* 1990 - לא נכנסה
* 1994 עד 2022 - לא העפילה

==כל גביעי אפריקה==
{| class="wikitable" style="text-align: center;" 
|-
!שנה
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|- 
| 1957|| colspan="7" rowspan="2" |הייתה חלק מצרפת
|-
| 1959
|-
| 1962|| colspan="7" rowspan="2" |לא הייתה חברה בCAF
|-
| 1963
|-
| 1965|| colspan="7" rowspan="3" |לא נרשמה
|-
| 1968
|-
| 1970
|-
| 1972|| colspan="7" rowspan="2" |לא העפילה
|-
| 1974
|-
| 1976|| colspan="7" |פרשה
|-
| 1978|| colspan="7" |לא נרשמה
|-
| 1980|| colspan="7" rowspan="5" |לא העפילה
|-
| 1982
|-
| 1984
|-
| 1986
|-
| 1988
|-
| 1990|| colspan="7" |פרשה
|-
| 1992|| colspan="7" |לא העפילה
|-
| 1994|| colspan="7" |לא נרשמה
|-
| 1996|| colspan="7" |פרשה במהלך המוקדמות
|-
| 1998|| colspan="7" |הושעתה בגלל פרישתה 
ב1996
|-
| 2000|| colspan="7" rowspan="10" |לא העפילה
|-
| 2002
|-
| 2004
|-
| 2006
|-
| 2008
|-
| 2010
|-
| 2012
|-
| 2013
|-
| 2015
|-
| 2017
|-
| 2019||רבע גמר||5||2||2||1||7||| 7
|-
| 2021|| colspan="7" rowspan="2" |לא העפילה
|-
| 2023
|-
| 2025
| || || || || || |||
|-
|סה"כ||1/34||5||2||2||1||7||7
|}
:*משחקי תיקו כוללים גם משחקים שהוכרעו בבעיטות הכרעה

==כל אליפויות האומות האפריקאיות==
{| class="wikitable" style="text-align: center;"
!colspan=8|אליפות האומות האפריקאיות 
|-
!שנה
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|-
|| 2009
|colspan=8|לא נכנסה
|-
| 2011
|colspan="8"|לא העפילה
|-
| 2014
|colspan="8" rowspan="2"|לא נכנסה
|-
| 2016
|-
| 2018
|colspan="8" rowspan="2"|לא העפילה
|-
| 2020
|-bgcolor=cc9966
| 2022
|מקום שלישי
|6
|5
|0
|1
|12
|3
|-
!סה"כ||7\1||6||5||0||1||12||3
|-
|}

==קישורים חיצוניים==

* 

==הערות שוליים==

קטגוריה:מדגסקר: כדורגל
מדגסקר
STS-51-J

STS-51-J היא המשימה ה-21 בתוכנית המעבורות של נאס"א, והראשונה של מעבורת החלל אטלנטיס.

== צוות ==
* מפקד המשימה: קרול בובקו 
* טייס: רונלד גרייב 
* מומחה למשימה: דוד הילמרס (David C. Hilmers)
* מומחה למשימה: רוברט סטיוארט (Robert L. Stewart)
* מומחה למשימה: ויליאם פיילס (William A. Pailes)

== המשימה ==
STS-51-J הייתה המשימה השנייה שהוקדשה כולה לטובת מחלקת ההגנה של ארצות הברית. המטען שהועלה למעבורת היה סודי, אך דווח על שני לווייני תקשורת של מחלקת ההגנה (DSCS-III). הלוויינים הוצבו במסלול נייח והשתמשו בתדירויות X-band של 8 ג'יגה-הרץ. כל לוויין תוכנן לאורך חיים של 10 שנים. המשימה הוגדרה כהצלחה, וחזרה לאחר כ-4 ימים. הנחיתה התקיימה במסלול המראה מספר 23 בבסיס חיל האוויר אדוארדס שבקליפורניה.

== ראו גם ==
* משימות מעבורות החלל

== קישורים חיצוניים ==

* [https://web.archive.org/web/20130121093134/http://science.ksc.nasa.gov/shuttle/missions/51-j/mission-51-j.html סיכום המשימה באתר נאס"א]
* [http://www.nasa.gov/mission_pages/shuttle/shuttlemissions/archives/sts-51J.html תקציר המשימה באתר הראשי של נאס"א]
* [http://spacefacts.de/mission/english/sts-51-j.htm מידע על המשימה]

STS-021
קטגוריה:1985 בארצות הברית